Tarbijate seisukohast olulisemaid muudatusi on veel tarbija õigus vahetada ühe tööpäeva jooksul oma telefonioperaatorit säilitades senise telefoninumbri. Sealjuures ei või operaatoriga sõlmitava esialgse lepingu pikkus ületada 24 kuud. Samuti parandatakse tarbijate teadlikkust pakutavate teenuste kohta (sätestatakse täpsemad nõuded selle kohta, mida telefoni- ja Internetiteenuse pakkujatega sõlmitavad lepingud peavad sisaldama). Täiustatakse ka tarbijate isikuandmete ja  eraelu kaitset muuhulgas keeluga "küpsis" faile saata ilma tarbija eelneva nõusolekuta ning kohustusega anda tarbijale nende kohta piisavalt infot. Internetiteenuse pakkujad saavad laiemad õigused enda ja oma klientide kaitseks rämpsposti saatjate vastu.